open-index/open-wikipedia-markdown huggingface dataset:
Άριστος Αριστοτέλους

Ο **Άριστος Αριστοτέλους** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 2006-2011.

## Βιογραφικά στοιχεία
Ο Άριστος Αριστοτέλους γεννήθηκε στη Λεμεσό στις 9 Αυγούστου 1947. Ομιλεί, πέρα από την ελληνική, την αγγλική γλώσσα. Σπούδασε οικονομικά στο Πανεπιστήμιο Γκίλντχολ Λονδίνου. Συνέχισε με στρατηγικές σπουδές στο Πανεπιστήμιο του Αμπερντίν στη Σκωτία. Στη συνέχεια απέκτησε διδακτορικό τίτλο με αντικείμενο την εθνική στρατηγική Ελλάδας-Κύπρου και ευρωπαϊκή ασφάλεια στο Εθνικό και Καποδιστριακό Πανεπιστήμιο Αθηνών. Τέλος, έχει αποκτήσει πτυχίο διοίκησης επιχειρήσεων στο Μεσογειακό Ινστιτούτο Διεύθυνσης. 

Είναι νυμφευόμενος με την Αναστασία Πιπόνια και έχει ένα υιό και μία κόρη.

## Πολιτική διαδρομή
Διετέλεσε πρόεδρος του διοικητικού συμβουλίου του Κυπριακού Πρακτορείου Ειδήσεων (ΚΥΠΕ), διευθυντής του Κυπριακού Κέντρου Στρατηγικών Μελετών και πρόεδρος του Επαρχιακού Συμβουλίου Λεμεσού του Παγκύπριου Συμβουλίου Ειρήνης.

Στις βουλευτικές εκλογές του 2006 εξελέγη βουλευτής στην Εκλογική Περιφέρεια Λεμεσού με το ΑΚΕΛ για την Θ΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2011 αλλά δεν εκλέχτηκε.

Ως βουλευτής, διετέλεσε γραμματέας της Βουλής και μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Νομικών, της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών και της Κοινοβουλευτικής Επιτροπής Συγκοινωνιών και Έργων.

## Παραπομπές

## Πηγές
* 
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Κύπριοι οικονομολόγοι
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Σιμόνα Καβαλάρι

Η **Σιμόνα Καβαλάρι** (ιταλικά: Simona Cavallari), (5 Απριλίου 1971), είναι Ιταλίδα ηθοποιός του κινηματογράφου και της τηλεόρασης.
## Καριέρα
Η Καβαλάρι έκανε το ντεμπούτο της στη τηλεόραση το 1982 σε ηλικία έντεκα ετών στην τηλεοπτική ταινία "Colomba". Το 1985, είχε ένα ρόλο στο "The Pizza Connection", σε σκηνοθεσία Νταμιάνο Νταμιάνι. Έχει επίσης εμφανιστεί στην τηλεοπτική  σειρά "La Piovra" και "Il Capo dei Capi", η οποία προβλήθηκε από  το Canale 5 σε έξι επεισόδια το 2007. 

Το 2009, η Καβαλάρι έπαιξε την πρωταγωνίστρια Κλαούντια Μάρες στη σειρά "Squadra antimafia - Palermo oggi", που προβλήθηκε από το Canale 5 με συμπρωταγωνιστές της, την Τζούλια Μικελίνι και τον Κλαούντιο Τζίο, με τον οποίο επίσης η Καβαλάρι έπαιξε στο "Il Capo dei Capi". 
 
Το 2010 και το 2011, έπαιξε τον ίδιο ρόλο στις επομένες συνέχειες των "Squadra antimafia - Palermo oggi 2", "Squadra antimafia - Palermo oggi 3" και "Squadra antimafia - Palermo oggi 4".

## Προσωπική ζωή
Η Καβαλάρι από  το 2000 έως το 2009 είχε μια σχέση με τον τραγουδοποιό Ντανιέλε Σιλβέστρι, με τον οποίο απέκτησε δύο γιους, τον Πάμπλο Αλμπέρτο και τον Σαντιάγκο Ραμόν, που γεννήθηκαν αντίστοιχα το 2002 και το 2003.

Τον Νοέμβριο του 2011, έκανε τον τρίτο της γιο, Λέβον Άξελ, από τον σύντροφο της Ρομπέρτο Αλμπερτίνι. Τον Δεκέμβριο του 2013 το ζευγάρι χωρίσε. Η Σιμόνα Καβαλάρι είναι  βουδίστρια.

## Ενδεικτική Φιλμογραφία
### Τηλεόραση

* *[[Mino (TV series)|Mino]]* (1986)
* *[[Die Kaltenbach-Papiere|de]]* (1991)
* *[[Il Capo dei Capi]]* (2007)
* *[[Squadra antimafia - Palermo oggi]]* (2009–2012)
* *Le mani dentro la città* (2014)

## Παραπομπές


## Εξωτερικοί σύνδεσμοι

* 

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Εδουάρδος Γκλάιχεν

O **Εδουάρδος** (γερμ. *Eduard*, 15 Ιανουαρίου 1863 - 14 Δεκεμβρίου 1937) από τον Οίκο του Χοενλόε ήταν αυλικός και στρατιωτικός στη Βρετανία.

## Βιογραφία
Ο *Αλβέρτος Εδουάρδος Ουιλφρέδος* ήταν ο μόνος γιος του Βίκτωρα του Χοενλόε-Λάνγκενμπουργκ και της Λώρα Ουιλλιαμίνα Σίμουρ, κόρης του ναυάρχου Σερ Τζορτζ  Φράνσις Σίμουρ. Ο πατέρας του Εδουάρδου ήταν ανιψιός της βασίλισσας Βικτωρίας και η αδελφή του, Θεοδώρα, ήταν διάσημη γλύπτρια. Αδελφός της Λώρα Ουιλλιαμίνα ήταν ο Φράνσις, 5ος Μαρκήσιος του Χάρτφορντ.

Ο πατέρας του Βίκτωρα, Ερνέστος Β΄ ήταν πρίγκιπας του Χοενλόε-Λάνγκενμπουργκ, έτσι ο γάμος του Βίκτωρα ήταν μοργανατικός. Πριν τον γάμο δόθηκε στη Λώρα Ουιλλιαμίνα και τα τέκνα της ο τίτλος *[[Κόμης|κόμης/κόμισσα]] του Γκλάιχε*ν. Τον τίτλο έδωσε ο Ερνέστος Β΄, δούκας της Σαξονίας-Κοβούργου & Γκότα, αδελφός του Αλβέρτου (συζύγου της Βικτωρίας). Το όνομα πάρθηκε από το κάστρο Γκλάιχεν, που ανήκε στον Οίκο του Χοενλόε από το 1631. Τότε ο Βίκτωρ ηθελημένα υιοθέτησε και αυτός τον τίτλο, για να είναι στον ίδιο βαθμό ευγένειας με τη σύζυγό του. Ο τίτλος ήταν ψιλός και δεν συνοδευόταν από ιδιοκτησία ή προσόδους.

Το 1885 η Κυκλική Αυλή ανακοίνωσε την άδεια της βασίλισσας Βικτωρίας στη Λώρα Ουιλλιαμίνα να μοιράζεται τον πριγκιπικό τίτλο του συζύγου της στην Αυλή των Ανακτόρων του Αγίου Ιακώβου, έτσι το ζεύγος προσφωνείτο "Ο Αυτού Γαληνότατος Πρίγκιπας και η Πριγκίπισσα Βίκτωρ του Χοενλόε-Λάνγκενμπουργκ". Το προνόμιο δεν αφορούσε τα παιδιά τους, η Βασίλισσα όμως επέτρεψε την χρήση της γερμανικής επίκλησής τους ως "κόμητες (και κόμισσες)". Το 1913 δόθηκε στον Εδουάρδο το προνόμιο να προηγείται των μαρκησίων στους ευγενείς της Βρετανίας και στις δύο αδελφές του να προηγούνται των θυγατέρων των δουκών.

### Αλλαγή τού τίτλου ευγένειας
Το 1917 ο Γεώργιος Ε΄ του Ηνωμένου Βασιλείου διέταξε τους Γερμανούς συγγενείς του, που κατοικούσαν στη Βρετανία να αγγλοποιήσουν τα ονόματα και τους τίτλους τους. Το προνόμιο προβαδίσματος τού Εδουάρδου μειώθηκε στο να προηγείται των νεαρότερων τέκνων του μαρκησίου στους ευγενείς της Βρετανίας. Αυτό έγινε, διότι δόθηκε ο τίτλος του *μαρκήσιου* μόνο στους στενούς συγγενείς του βασιλιά (του Οίκου των Τεκ και των Μπάττενμπεργκ). Αν και οι Γκλάιχεν κράτησαν -ανεξήγητα- το γερμανικό αυτό επώνυμό τους, έπρεπε να παραιτηθούν από τον τίτλο του κόμη και το 1917 απέκτησαν τον τίτλο του *λόρδου* (ή της *λαίδης*), χωρίς όμως αυτό να είναι κληρονομικό για τους απογόνους του Εδουάρδου, όπως ήταν ο τίτλος του κόμη.

## Οικογένεια
Νυμφεύτηκε το 1910 την αξιότιμη Σύλβια Γκέυ Έντουαρντς, ανιψιά του Ουίλλιαμ Έντουαρντς, 4ου Βαρόνου του Κένσινγκτον, δεσποινίδα της τιμής της βασίλισσας Βικτώριας και της Αλεξάνδρας, συζύγου του Εδουάρδου Ζ΄. Δεν απέκτησαν τέκνα.

## Παραπομπές


## Πηγές
*''The London Gazette''
*''Burke's Peerage & Gentry, 107th edition''
*Centre for First World War Studies 
*Liddell Hart Centre for Military Archives

Κατηγορία:Οίκος του Χοενλόε
Κλαύδιος Μαυροχάννας

Ο **Κλαύδιος Μαυροχάννας** είναι Κύπριος πολιτικός. Αποτελεί μέλος της μαρωνίτικης κοινότητας της Κύπρου. Διετέλεσε βουλευτής στην Εκλογική περιφέρεια Κερύνειας εκλεγμένος με το ΑΚΕΛ την περίοδο 2008-2011.

## Βιογραφικά στοιχεία
Ο Κλαύδιος Μαυροχάννας γεννήθηκε στην Λάρνακα στις 2 Αυγούστου 1959. Κατάγεται από τον Κορμακίτη, μια μαρωνίτικη κοινότητα στην Κύπρο. Ομιλεί, πέρα από την ελληνική, την αγγλική γλώσσα. Σπούδασε Ηλεκτρολογία μηχανική στο Ανώτερο Τεχνολογικό Ινστιτούτο (ΑΤΙ). 

Έχει εργαστεί στα Δημόσια Έργα της Κύπρου. Επιπλέον, εργάστηκε ως Τεχνικός στα Διυλιστήρια Πετρελαίων Λάρνακας μέχρι το 1980. Από το 1980 μέχρι το 2015 εργαζόταν ως Αδειούχος Μηχανικός Αεροπλάνων στις Κυπριακές Αερογραμμές.

Ακολούθως απέκτησε Β2 άδεια συντήρησης αεροσκαφών βαρέος τύπου (1996-2001) στο Πανεπιστήμιο της Οξφόρδης.

Είναι νυμφευμένος με την Ηλιάνα Κασάπη.

## Πολιτική διαδρομή
Την περίοδο 1985-2000 ήταν γραμματέας και αντιπρόεδρος του σωματείου «Ο Κορμακίτης» (Λευκωσίας). Την περίοδο 1992-1997 ήταν μέλος της Παγκύπριας Επιτροπής Προσφύγων Μαρωνιτών ενώ την περίοδο 1995-2000 ήταν μέλος της επιτροπής του φιλανθρωπικού συνδέσμου *ΚΑΡΙΤΑΣ*.

Από το 2001 μέχρι το 2005 διετέλεσε γραμματέας του Μορφωτικού-Πολιτιστικού Συλλόγου Έγκωμης. Επιπλέον, διετέλεσε μέλος της Συμπλεγματικής Επιτροπής του ΑΚΕΛ Έγκωμης.

Συμμετείχε στις βουλευτικές εκλογές του 2006 στην Εκλογική περιφέρεια Κερύνειας με το ΑΚΕΛ αλλά δεν εκλέχτηκε. Ωστόσο, λόγω της εκλογής του βουλευτή του ΑΚΕΛ στην Εκλογική περιφέρεια Κερύνειας Δημήτρη Χριστόφια στην Προεδρία της Κυπριακής Δημοκρατίας στις προεδρικές εκλογές του 2008, τη θέση του στη βουλή πήρε στις 6 Μαρτίου 2008 ο Κλαύδιος Μαυροχάννας ως ο επόμενος επιλαχών, για την Θ΄ Κοινοβουλευτική Περίοδο.

Διεκδίκησε επανεκλογή στις βουλευτικές εκλογές του 2011 αλλά δεν εκλέχτηκε. Το ίδιο έγινε και στις βουλευτικές εκλογές του 2016.

Ως βουλευτής, διετέλεσε μέλος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως, της Κοινοβουλευτικής Επιτροπής Προσφύγων, Εγκλωβισμένων, Αγνοουμένων, Παθόντων, της Κοινοβουλευτικής Επιτροπής Συγκοινωνιών και Έργων και της Επιτροπής Εξωτερικών της Βουλής.

## Παραπομπές

## Πηγές
* 
* 
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Κερύνειας
Κατηγορία:Κύπριοι μηχανικοί αεροσκαφών
Κατηγορία:Μαρωνίτικη κοινότητα της Κύπρου
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Γιαννάκης Θωμά

Ο **Γιαννάκης Θωμά** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 1996-2011.

## Βιογραφικά στοιχεία
Ο Γιαννάκης Θωμά γεννήθηκε στο Πελένδρι στις 2 Ιουνίου 1956. Ομιλεί, πέρα από την ελληνική, την αγγλική και τη ρωσική γλώσσα. Σπούδασε νομικά στο Ρωσικό Πανεπιστήμιο της Φιλίας των Λαών. Επιπλέον, κατέχει δίπλωμα μεταφραστή και καθηγητή της ρωσικής γλώσσας. Είναι δικηγόρος. 

Είναι νυμφευόμενος με τη Σταυρούλα Θεοδότου και έχει δύο υιούς και μία κόρη.

## Πολιτική διαδρομή
Στη διάρκεια των σπουδών του διετέλεσε γενικός γραμματέας της Ένωσης Κυπρίων Φοιτητών Σοβιετικής Ένωσης (ΕΚΦΣΕ). Διετέλεσε πρόεδρος της Επαρχιακής Ποδοσφαιρικής Ομοσπονδίας Λεμεσού (ΕΠΟΛ) και μέλος του διοικητικού συμβουλίου της Συνομοσπονδίας Τοπικών Ομοσπονδιών Κύπρου (ΣΤΟΚ). Επιπλέον, διετέλεσε μέλος του Κεντρικού Συμβουλίου του Παγκύπριου Συμβουλίου Ειρήνης.

Ήταν μέλος της Επαρχιακής Επιτροπής του ΑΚΕΛ Λεμεσού και μέλος της Κεντρικής Επιτροπής του κόμματος.

Στις βουλευτικές εκλογές του 1996 εξελέγη βουλευτής στην Εκλογική Περιφέρεια Λεμεσού με το ΑΚΕΛ για την Ζ΄ Κοινοβουλευτική Περίοδο. Επανεξελέγη στις βουλευτικές εκλογές του 2001 για την Η΄ Κοινοβουλευτική Περίοδο και στις βουλευτικές εκλογές του 2006 για την Θ΄ Κοινοβουλευτική Περίοδο. Δεν διεκδίκησε επανεκλογή στις βουλευτικές εκλογές του 2011.

Ως βουλευτής, διετέλεσε πρόεδρος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως, πρόεδρος και αναπληρωτής πρόεδρος της Κοινοβουλευτικής Επιτροπής Γεωργίας και Φυσικών Πόρων, αναπληρωτής πρόεδρος της Κοινοβουλευτικής Επιτροπής για την Εγκληματικότητα και την Καταπολέμηση των Ναρκωτικών και Εξαρτησιογόνων Ουσιών και μέλος της Κοινοβουλευτικής Επιτροπής Νομικών.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Κύπριοι δικηγόροι
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Γκιτάνας Ναουσέντα

Ο **Γκιτάνας Ναουσέντα** (Gitanas Nausėda', 19 Μαΐου 1964-) είναι Λιθουανός πολιτικός και από τις 26 Μαΐου 2019 Πρόεδρος της Λιθουανίας. Επανεξελέγη για δεύτερη θητεία τον Μάιο του 2024.

## Πρώτα χρόνια και εκπαίδευση
Από το 1982 έως το 1987 σπούδασε στο Πανεπιστήμιο του Βίλνιους, στο Τμήμα Βιομηχανικής Οικονομίας και από το 1987 έως το 1989 στη Σχολή Οικονομικών Επιστημών.  Από το 1990 έως το 1992 έκανε πρακτική στο Πανεπιστήμιο του Μανχάιμ στη Γερμανία με υποτροφία. Εκπόνησε τη διδακτορική του διατριβή με τίτλο «Η Πολιτική Εισοδήματος κάτω από τον πληθωρισμό και τον σταδιακό ρυθμό» το 1993.  Από το 2009 είναι αναπληρωτής καθηγητής στο Business School του Πανεπιστημίου του Βίλνιους.  

## Επαγγελματική και πολιτική καριέρα
Αφού ολοκλήρωσε τις σπουδές του, από το 1992 έως το 1993 εργάστηκε στο Ινστιτούτο Ερευνών για την Οικονομία και την Ιδιωτικοποίηση. Από το 1993 έως το 1994 εργάστηκε στο Λιθουανικό Συμβούλιο Ανταγωνισμού ως επικεφαλής του τμήματος χρηματοπιστωτικών αγορών. Από το 1994 έως το 2000 εργάστηκε στην Τράπεζα της Λιθουανίας, αρχικά στο τμήμα που ρυθμίζει τις εμπορικές τράπεζες και αργότερα ως διευθυντής του Τμήματος Νομισματικής Πολιτικής. Από το 2000 έως το 2008 ήταν επικεφαλής οικονομολόγος και σύμβουλος του προέδρου της AB Vilniaus Bankas. Από το 2008 έως το 2018 ήταν ο οικονομικός αναλυτής καθώς και επικεφαλής σύμβουλος και αργότερα ο επικεφαλής οικονομολόγος του προέδρου της SEB Bankas. 

Το 2004 υποστήριξε την προεκλογική εκστρατεία του πρώην προέδρου της Λιθουανίας, Βάλντας Άνταμκους. 

Στις 17 Σεπτεμβρίου 2018, ο Ναουσέντα ανακοίνωσε την υποψηφιότητά του για τις προεδρικές εκλογές του 2019, τις οποίες κέρδισε στον δεύτερο γύρο στις 26 Μαΐου 2019.  Η επίσημη ορκωμοσία του έγινε στις 12 Ιουλίου. 

## Ιδιωτική ζωή
Το 1990 παντρεύτηκε την Ντιάνα Ναουσέντιενε. Έχουν δύο κόρες.  Εκτός από τη μητρική του λιθουανική, ο Ναουσέντα ομιλεί αγγλικά, γερμανικά και ρωσικά .  

## Διακρίσεις

### Εθνική τιμή

*   : Μέγας Κυρίαρχος  και Μεγαλόσταυρος με τη Χρυσή Αλυσίδα του Τάγματος του Μεγάλου  
* Βιτάουτας (12 Ιουλίου 2019)

## Παραπομπές


Κατηγορία:Πρόεδροι της Λιθουανίας
Κατηγορία:Ηγέτες εν ενεργεία
Μβέζο

Το **Μβέζο** είναι χωριό στις όχθες του ποταμού Μπάσε, κοντά στη Μθάθα του Ανατολικού Ακρωτηρίου στη Νότια Αφρική. Το χωριό είναι γνωστό κυρίως ως η γενέτειρα του Νέλσον Μαντέλα. Το χωριό έχει πληθυσμό 810 κατοίκων, ενώ το 98.3% αυτών μιλά ως πρώτη γλώσσα τη γλώσσα Ξόσα.

Το χωριό στεγάζει το μουσείο γέννησης του Νέλσον Μαντέλα.

## Παραπομπές


Κατηγορία:Πόλεις της Νότιας Αφρικής
Λορεντάνα Κανάτα

Η **Λορεντάνα Κανάτα** (ιταλικά: Loredana Cannata), (14 Ιουλίου 1975), είναι Ιταλίδα ηθοποιός του κινηματογράφου, του θεάτρου και της τηλεόρασης.
## Βιογραφία και Καριέρα
Γεννημένη στη Ραγκούσα της Σικελίας, η Κανάτα σπούδασε υποκριτική από νεαρή ηλικία στην πόλη της.

Ξεκίνησε από νωρίς να παίζει πρωταγωνιστικούς ρόλους σε διάφορα θεατρικά έργα, μερικά από τα οποία βασίζονται σε έργα του Λουίτζι Πιραντέλο (Liol;) και του Ευριπίδη (The Trojan Women). Το 1999 θα κάνει το κινηματογραφικό της ντεμπούτο στη ερωτική ταινία " The  Man-Eater" σε σκηνοθεσία του Αουρέλιο Γκριμάλντι. 
 
Η Κανάτα εμφανίστηκε επίσης σε πολλές τηλεοπτικές σειρές καθ 'όλη τη διάρκεια της καριέρας της. Από το 2001 πρωταγωνιστεί,  μαζί με τον ηθοποιό Σεμπαστιάνο Σόμα, στο "Un caso di coscienza", μια
μακροχρόνια τηλεοπτική σειρά που μεταδίδεται από το Rai 1, ένα από τα κρατικά κανάλια της Ιταλίας.

Επιπλέον, η Κανάτα είναι πρόεδρος του «Sesto Sole» (6ος
Ήλιος), ιταλικής  φιλανθρωπικής οργάνωσης που παρέχει βοήθεια για τον  πληθυσμό των Τσιάπας.

Το 2003 σκηνοθέτησε το ντοκιμαντέρ "Insurgentes" για την Μεξικανική επανάσταση και το 2006 σκηνοθέτησε ένα άλλο ντοκιμαντέρ για  τους Ζαπατίστας.

Η Λορεντάνα Κανάτα είναι χορτοφάγος και  υποστηρίζει τα  δικαιώματα των ζώων.

## Ενδεικτική Φιλμογραφία
* *The man-eater*, σκηνοθεσία Αουρέλιο Γκριμάλντι (1999)
* *Sotto gli occhi di tutti*, σκηνοθεσία Nello Correale (1999)
* *Maestrale*, σκηνοθεσία Sandro Cecca (2000)
* *Ustica. Una spina nel cuore*, σκηνοθεσία Ρομάνο Σκαβολίνι (2001)
* *Gabriel*, σκηνοθεσία Μαουρίτσιο Αντζελόνι (2001)
* *Sotto gli occhi di tutti*, σκηνοθεσία Nello Correale (2002)
* *Senso '45 *, σκηνοθεσία Τίντο Μπρας (2002)
* *Un mondo d'amore*, σκηνοθεσία Αουρέλιο Γκριμάλντι (2002)
* *Albakiara*, σκηνοθεσία Στέφανο Σαλβάτι (2008)
* *[[Magnificent Presence]]*, σκηνοθεσία Ferzan Ozpetek (2012)
* *[[Youth]]*, σκηνοθεσία Πάολο Σορεντίνο (2015)

## Εξωτερικοί σύνδεσμοι

## Παραπομπές


* Η  

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Κατηγορία:Ιταλοί σκηνοθέτες
Ντίνος Χατζηνικόλας

Ο **Ντίνος Χατζηνικόλας** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 2003-2011.

## Βιογραφικά στοιχεία
Ο Ντίνος Χατζηνικόλας γεννήθηκε στο Κελλάκι στις 13 Μαΐου 1955. Ομιλούσε, πέρα από την ελληνική, την αγγλική, την ιταλική, την ισπανική και τη ρουμανική γλώσσα. Σπούδασε πολιτικές επιστήμες στο Πανεπιστήμιο της Ματσεράτα, με ειδικότητα σε πολιτικοοικονομικά θέματα, αποκτώντας πτυχίο και διδακτορικό. 

Ήταν νυμφευόμενος με τη Χρύσω Κυριάκου και είχε ένα υιό. Απεβίωσε στις 11 Ιανουαρίου 2022.

## Πολιτική διαδρομή
Εκλέχθηκε δημοτικός σύμβουλος στον Δήμο Γερμασόγειας με το ΑΚΕΛ την περίοδο 1994-2001. Διετέλεσε επαρχιακός γραμματέας της Ένωσης Κυπρίων Αγροτών (ΕΚΑ) Λεμεσού και μέλος των διοικητικών συμβουλίων τoυ Συμβουλίου Εξαγωγών Κυπριακών Επιτραπέζιων Σταφυλιών (ΣΕΚΕΣ) και του Συμβουλίου Αμπελουργικών Προϊόντων (ΣΑΠ). Επιπλέον, διετέλεσε μέλος της Κεντρικής Επιτροπής του ΑΚΕΛ.

Συμμετείχε στις βουλευτικές εκλογές του 2001 στην Εκλογική Περιφέρεια Λεμεσού με το ΑΚΕΛ αλλά δεν εκλέχτηκε. Ωστόσο, το 2003, ο βουλευτής Εκλογικής Περιφέρειας Λευκωσίας του ΑΚΕΛ, Ανδρέας Χρίστου, διορίστηκε Υπουργός Εσωτερικών στην Κυβέρνηση Τάσσου Παπαδόπουλου. Ο πρώτος επιλαχών για τη θέση του στη βουλή ήταν ο Ντίνος Χατζηνικόλας, ο οποίος ανέλαβε καθήκοντα βουλευτή στις 6 Μαρτίου 2003, για την Η΄ Κοινοβουλευτική Περίοδο. Επανεξελέγη στις βουλευτικές εκλογές του 2006 για την Θ΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2011 αλλά δεν εκλέχτηκε.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Γεωργίας και Φυσικών Πόρων και της Κοινοβουλευτικής Επιτροπής Περιβάλλοντος και μέλος της Κοινοβουλευτικής Επιτροπής Εμπορίου και Βιομηχανίας.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κωνσταντίνος Μπαργιώτας

Ο **Κωνσταντίνος Μπαργιώτας** (1965, Συκιά Λάρισας) είναι Έλληνας πολιτικός και ανήκει στο ΠΑΣΟΚ - Κίνημα Αλλαγής.

Στις εκλογές του Ιανουαρίου και του Σεπτεμβρίου του 2015 εξελέγη βουλευτής του Ελληνικού Κοινοβουλίου με το ψηφοδέλτιο του Ποταμιού στην εκλογική περιφέρεια Λάρισας. Στις 7 Φεβρουαρίου 2017 ανεξαρτητοποιήθηκε από το Ποτάμι και, λίγες εβδομάδες αργότερα, στις 29 Μαρτίου, εντάχθηκε στην κοινοβουλευτική ομάδα της Δημοκρατικής Συμπαράταξης. Στις εκλογές του 2019 ήταν υποψήφιος με το Κίνημα Αλλαγής στη Λάρισα, αλλά δεν εξελέγη.

## Παραπομπές


## Εξωτερικοί σύνδεσμοι
* Κωνσταντίνος Αθανασίου Μπαργιώτας, σελίδα στην ιστοσελίδα του Ελληνικού Κοινοβουλίου.

Κατηγορία:Σελίδα που χρησιμοποιεί δεδομένα των Wikidata/P106
Κατηγορία:Σελίδα που χρησιμοποιεί δεδομένα των Wikidata/P27
Κατηγορία:Σελίδα που χρησιμοποιεί δεδομένα των Wikidata/P19
Κατηγορία:Σελίδα που χρησιμοποιεί δεδομένα των Wikidata/P569
Κατηγορία:Βουλευτές Λάρισας
Κατηγορία:Βουλευτές εκλεγμένοι με το Ποτάμι
Κεϋνσιανά οικονομικά

Τα **Κεϋνσιανά Οικονομικά** ή **Κεϋνσιανισμός** είναι μακροοικονομικές θεωρίες σχετικά με το πώς βραχυπρόθεσμα -και ιδιαίτερα κατά τη διάρκεια της ύφεσης- η οικονομική παραγωγή επηρεάζεται έντονα από τη συνολική ζήτηση. Ο κεϋνσιανισμός, που ονομάζεται από τον Βρετανό οικονομολόγο Τζων Μέυναρντ Κέυνς, υποστηρίζει ότι η συνολική ζήτηση δεν ισούται απαραιτήτως με την παραγωγική ικανότητα της οικονομίας. Αντιθέτως, επηρεάζεται από πλήθος παραγόντων και μερικές φορές συμπεριφέρεται ασταθώς, επηρεάζοντας την παραγωγή, την απασχόληση και τον πληθωρισμό.

Οι κεϋνσιανικές πολιτικές χρησίμευσαν ως πρότυπο οικονομικό μοντέλο στα ανεπτυγμένα έθνη κατά τη διάρκεια του μεταγενέστερου μέρους της Μεγάλης Ύφεσης, του Β’ Παγκοσμίου Πολέμου και έως το 1973, αν και έχασε κάποια επιρροή μετά την πετρελαϊκή κρίση το 1970. Η έλευση της χρηματοπιστωτικής κρίσης του 2007-08 προκάλεσε μια αναθεώρηση. Οι κεϋνσιανικές πολιτικές αναπτύχθηκαν κατά τη διάρκεια και μετά τη Μεγάλη Ύφεση από τις ιδέες που παρουσίασε ο Κέυνς στο βιβλίο του του 1936. Ο Κέυνς έρχεται σε αντίθεση με την προσέγγισή του στο συνολικό κλασσικό οικονομικό στοιχείο που επικεντρώνεται στην προσφορά που προηγήθηκε του βιβλίου του. Οι ερμηνείες του Κέυνς που ακολούθησαν είναι αμφισβητούμενες.

Οι κεϋνσιανοί οικονομολόγοι υποστηρίζουν γενικά ότι καθώς η αθροιστική ζήτηση είναι ασταθής, η οικονομία αντιμετωπίζει συχνά αναποτελεσματικά μακροοικονομικά αποτελέσματα υπό μορφή οικονομικών υποχωρήσεων (όταν η ζήτηση είναι χαμηλή) και πληθωρισμού (όταν η ζήτηση είναι υψηλή) και ότι μπορεί να μετριαστεί από οικονομικές πολιτικές αντιδράσεις, ιδίως νομισματικής πολιτικής από την κεντρική τράπεζα και δράσεις δημοσιονομικής πολιτικής από την κυβέρνηση, οι οποίες μπορούν να βοηθήσουν στη σταθεροποίηση της παραγωγής κατά τη διάρκεια του οικονομικού κύκλου. Οι κεϋνσιανοί οικονομολόγοι υποστηρίζουν γενικά μια δια χειριζόμενη οικονομία με ενεργό ρόλο της κυβέρνησης.

Κατηγορία:Οικονομία
Κατηγορία:Οικονομικά
Κατηγορία:Μακροοικονομική
Χριστίνα Ταχιάου

Η **Χριστίνα Ταχιάου** (3 Φεβρουαρίου 1966, Θεσσαλονίκη) είναι Ελληνίδα δημοσιογράφος και πολιτικός. 

Στις βουλευτικές εκλογές του Ιανουαρίου 2015 εξελέγη με το ψηφοδέλτιο του Ποταμιού στην Α΄ Θεσσαλονίκης. Ήταν, επίσης, υποψήφια με το Ποτάμι στις εκλογές του Σεπτεμβρίου του 2015, αλλά δεν εξελέγη. Στην κυβέρνηση Κυριάκου Μητσοτάκη είναι διευθύντρια στο υπουργείο Ψηφιακής Πολιτικής και αδερφός της είναι ο πρόεδρος της Αττικό Μετρό Νίκος Ταχιάος. 

## Παραπομπές


## Εξωτερικοί σύνδεσμοι
* Χριστίνα Ταχιάου, σελίδα στην ιστοσελίδα του Ελληνικού Κοινοβουλίου.

Κατηγορία:Ελληνίδες δημοσιογράφοι
Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με το Ποτάμι
Κυριάκος Χαρακίδης

Ο **Κυριάκος Χαρακίδης** είναι Έλληνας πολιτικός, πρώην βουλευτής με το Ποτάμι.

## Βιογραφία
Έχει σπουδές σε οικονομικά με μεταπτυχιακό στη Διοίκηση Επιχειρήσεων. Στις ελληνικές βουλευτικές εκλογές του Ιανουαρίου 2015 εξελέγη μέλος του Ελληνικού κοινοβουλίου με το ψηφοδέλτιο του Ποταμιού στην εκλογική περιφέρεια της Δράμας. Υπήρξε Πρόεδρος του Επιμελητηρίου Δράμας από το 2001 μέχρι το 2011, Δήμαρχος Δράμας από το 2011 μέχρι το 2014, Πρόεδρος του Φορέα Διαχείρισης των απορριμμάτων (ΦΟΣΔΑ) Ανατολικής Μακεδονίας Θράκης από το 2011 μέχρι το 2014. Μέχρι το 1987 εργάστηκε ως ιδιωτικός υπάλληλος. Αυτοδημιούργητος ξεκίνησε από το 1988 και ίδρυσε τις δικές του επιχειρήσεις στη Δράμα και στο εξωτερικό στους κλάδους της ένδυσης και της επεξεργασίας και εμπορίας ξύλου.

## Εξωτερικοί σύνδεσμοι

* Κυριάκος Μιχαήλ Χαρακίδης, σελίδα στην ιστοσελίδα της Βουλής των Ελλήνων. 
* Προσωπική ιστοσελίδα 

## Παραπομπές


Κατηγορία:Βουλευτές εκλεγμένοι με το Ποτάμι
Κατηγορία:Βουλευτές Δράμας
Χαμορίκι Αιτωλοακαρνανίας

Το **Χαμορίκι** είναι οικισμός των Αμοργιανών στην Περιφερειακή Ενότητα Αιτωλοακαρνανίας, το οποίο βρίσκεται βόρεια της τεχνητής λίμνης Καστρακίου και ανατολικά του ποταμού Ίναχου. Απέχει 30, χλμ. Α. από την Αμφιλοχία και 1 χλμ. ΒΑ. από τους Αμοργιανούς. Επίσημα αναφέρεται για πρώτη φορά το 1991 να ανήκει στην τότε κοινότητα Αμοργιανών. Σύμφωνα με το σχέδιο Καλλικράτης, μαζί με τους Αμοργιανούς, το Μαλαταίικο και το Πραντικό αποτελούν την Τοπική Κοινότητα Αμοργιανών που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 31  κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Φρειδερίκος Λουδοβίκος του Χοενλόε-Ίνγκελφινγκεν

Ο **Φρειδερίκος Λουδοβίκος**, γερμ. Friedrich Ludwig (31 Ιανουαρίου 1746 - 15 Φεβρουαρίου 1818) από τον Οίκο του Χοενλόε ήταν πρίγκιπας του Χοενλόε-Ίνγκελφινγκεν και στρατηγός στην Πρωσία.

## Βιογραφία
Ήταν ο πρωτότοκος γιος του Ερρίκου Αυγούστου, 1ου πρίγκιπα του Χοενλόε-Ίνγκελφινγκεν (1715-1796) και της Βιλελμίνης του Χοενλόε-Έρινγκεν. Ήταν 2ος εξάδελφος του Χριστιανού Αλβέρτου, πρίγκιπα του Χοενλόε-Λάνγκενμπουργκ.

Ξεκίνησε τη στρατιωτική του σταδιοδρομία νέος ακόμη, υπηρετώντας εναντίον των Πρώσων στα τελευταία έτη του Επταετούς Πολέμου. Μετά το τέλος του πολέμου εντάχθηκε στον πρωσικό στρατό και επειδή ήταν πρίγκιπας έγινε αμέσως ταγματάρχης· το 1775 προήχθη σε αντισυνταγματάρχη. Το 1778 έλαβε μέρος στον Πόλεμο για τη Βαυαρική Διαδοχή και περίπου τότε έγινε συνταγματάρχης. Λίγο πριν το τέλος της ηγεμονίας του Φρειδερίκου Β΄ του *Μεγάλου*, προήχθη στον βαθμό του ταξίαρχου και ορίστηκε διοικητής ενός συντάγματος. Για μερικά έτη ασκούσε καθήκοντα φρούραρχου στο Μπρέσλαου, ώσπου το 1791 έγινε κυβερνήτης του Βερολίνου. Το 1794 διοίκησε ένα σώμα του πρωσικού στρατού στον Ρήνο και διακρίθηκε σε πολλές συμπλοκές, ιδιαίτερα στη μάχη του Καϊζερσλάουτερν στις 20 Σεπτεμβρίου.

## Οικογένεια
Νυμφεύτηκε την Αμαλία, κόμισσα του Χόυμ, κληρονόμο του Σλάβεντσιτς στην Άνω Σιλεσία (1763-1840) και είχε τέκνα:
* Φρειδερίκος Αύγουστος 1784-1853, πρίγκιπας του Χοενλόε-Έρινγκεν
* Αδελαΐδα Καρλόττα Βιλελμίνη 1787-1858
* Λουίζα Σοφία Αιμιλία 1788-1859
* Αυγούστα Καρλόττα Φρειδερίκη 1793-1821
* Λουδοβίκος Κάρολος 1794
* Αδόλφος Κάρολος 1797-1873, πρίγκιπας του Χοενλόε-Ίνγκελφινγκεν
* Αλέξανδρος Λουδοβίκος 1798-1829

## Παραπομπές


## Πηγές
* Phillips, Walter Alison; Atkinson, Charles Francis (1911). "Hohenlohe". In Chisholm, Hugh (ed.). Encyclopædia Britannica. 13 (11th ed.). Cambridge University Press. pp. 572–575.
* Richard von Meerheimb (1880), "Hohenlohe-Ingelfingen, Friedrich Ludwig Fürst von", Allgemeine Deutsche Biographie (ADB) (in German), 12, Leipzig: Duncker & Humblot, pp. 685–686

Κατηγορία:Οίκος του Χοενλόε
Ούγος του Χοενλόε-Έρινγκεν

Ο **Ούγος** (γερμ. *Hugo*, 27 Μαΐου 1816 - 23 Αυγούστου 1897) του Οίκου του Χοενλόε ήταν πρίγκιπας του Χοενλόε-Έρινγκεν και κόμης του Ούγεστ. Έγινε στρατηγός της Βυρτεμβέργης και της Πρωσίας.

## Βιογραφία
Ο *Φρειδερίκος Γουλιέλμος Ευγένιος Κάρολος Ούγος* γεννήθηκε στη Στουτγκάρδη και ήταν το τρίτο παιδί και ο δεύτερος γιος του Αυγούστου του Χοενλόε-Έρινγκεν και της Λουίζας, κόρης του Ευγένιου της Βυρτεμβέργης.

Ο παππούς του, Φρειδερίκος Λουδοβίκος, είχε αγοράσει εκτάσεις στο Σλάβεντσιτς (νυν *Κεντγιέρζυν Κόζλε*), στο Ούγεστ (νυν *Ούγιαζντ*) και στο Μπίτσχιν (νυν *Γκμίνα Ρουντγίνιετς*) της Σιλεσίας (πλέον στην Πολωνία). Ο Ούγος κληρονόμησε αυτές τις περιοχές μαζί με το Έρινγκεν και το Νόιενσταϊν της Φραγκονίας και ίδρυσε ορυχεία εξόρυξης ψευδαργύρου, καθώς και τη μεγαλύτερη εγκατάσταση επεξεργασίας ψευδαργύρου στον κόσμο.

Έγινε επίσης πολιτικός και στρατηγός στους στρατούς της Βυρτεμβέργης και της Πρωσίας. Απεβίωσε στο Κάστρο Σλάβεντσιτς.

## Οικογένεια
Νυμφεύθηκε την *Παυλίνα* Βιλελμίνη Καρολίνα Αμαλία, κόρη του Καρόλου Έγκον Β΄ του Φύρστενμπεργκ. Απέκτησαν εννέα παιδιά:

* Χριστιανός Κραφτ (1848 - 1926).
* Μαρία Φηλικίτη (1849 - 1929).
* Λουίζα (1851 - 1920).
* Αύγουστος Κάρολος (1854 - 1884).
* Φρειδερίκος Κάρολος (1855 - 1910).
* Ιωάννης Ερρίκος (1858 - 1945)
* Μαξιμιλιανός Αντώνιος Κάρολος (1860 - 1922).
* Ούγος Φρειδερίκος (1864 - 1928).
* Μαργαρίτα (1865 - 1940).

## Παραπομπές


## Πηγές
* Phillips, Walter Alison; Atkinson, Charles Francis (1911). "Hohenlohe" In Chisholm, Hugh (ed.). Encyclopædia Britannica. 13 (11th ed.). Cambridge University Press. pp. 572–575

Κατηγορία:Οίκος του Χοενλόε
Φωτεινή Μπακαδήμα

Η **Φωτεινή Μπακαδήμα** είναι Ελληνίδα βουλευτής Β' Πειραιώς του ΣΥΡΙΖΑ - Προοδευτική Συμμαχία εκλεγμένη με το ΜέΡΑ25 το 2019. 

Γεννήθηκε το 1981 στα Ιωάννινα. Έχει σπουδάσει πολιτικές επιστήμες, ιστορία και μουσικολογία, έχει μεταπτυχιακό στην "Επικοινωνία και τα Νέα Μέσα" και έχει εργαστεί στο υπουργείο Οικονομίας, Ανταγωνιστικότητας και Ναυτιλίας, στο υπουργείο Εργασίας και Κοινωνικής Ασφάλισης, ενώ και ήταν συνεργάτιδα του υπουργού Οικονομικών Γιάνη Βαρουφάκη το 2015.

Υπήρξε μέλος της Πολιτικής Γραμματείας και τομεάρχης Εργασίας και Κοινωνικής Αλληλλεγγύης του ΜέΡΑ25. Ήταν υποψήφια ευρωβουλευτής στις ευρωεκλογές του 2019 και στις βουλευτικές εκλογές του 2019 εξελέγη βουλευτής Β' Πειραιώς.
Στις 24 Οκτωβρίου 2022 αποχώρησε από την Κοινοβουλευτική Ομάδα του ΜεΡΑ25 και στις 21 Δεκεμβρίου, ανακοίνωσε την προσχώρησή της στο κόμμα της αξιωματικής αντιπολίτευσης, ΣΥΡΙΖΑ-ΠΣ.

## Παραπομπές


Κατηγορία:Βουλευτές εκλεγμένοι με το ΜέΡΑ25
Κατηγορία:Βουλευτές Β΄ Πειραιά
Αδόλφος του Χοενλόε-Ίνγκελφινγκεν

Ο **Αδόλφος** (γερμ. *Adolf*, 29 Ιανουαρίου 1797 - 24 Απριλίου 1873) του Οίκου του Χοενλόε ήταν πρίγκιπας του Χοενλόε-Ίνγκελφινγκεν.

## Βιογραφία
Ήταν ο τρίτος γιος του Φρειδερίκου Λουδοβίκου του Χοενλόε-Ίνγκελφινγκεν και της Μαρίας Αμαλίας του Χόυμ, κληρονόμου του Σλάβεντσιτς στην Άνω Σιλεσία.

Ο *Αδόλφος Κάρολος Φρειδερίκος Λουδοβίκος*, όπως ήταν το πλήρες όνομά του, γεννήθηκε στο Μπρέσλαου. Έγινε στρατιωτικός και πολιτικός. Χρημάτισε πρωθυπουργός της Πρωσίας για ένα σύντομο διάστημα το 1862, μετά τον Κάρολο Αντώνιο του Χοεντσόλερν-Ζίγκμαρινγκεν, ώσπου τον διαδέχθηκε ο Όττο φον Μπίσμαρκ.

## Οικογένεια
Νυμφεύτηκε το 1819 τη Λουίζα του Χοενλόε-Λάνγκενμπουργκ (1799 - 1881) και απέκτησε δέκα τέκνα:
* *Κάρολος* Αδαλβέρτος Κωνστάντιος Ερρίκος (1820 - 1890), Πρίγκιπας του Χοενλόε-Ίνγκελφινγκεν.
* *Φρειδερίκος Γουλιέλμος* Εδουάρδος Αλέξανδρος (1826 - 1895), Πρίγκιπας του Χοενλόε-Ίνγκελφινγκεν.
* Κραφτ (1827 - 1892), Πρίγκιπας του Χοενλόε-Ίνγκελφινγκεν.
* Αδελαΐδα (1830 - 1892).
* Λουίζα (1835 - 1913), Κόμισσα του Έρμπαχ-Φύρστεναου, Πριγκίπισσα του Χοενλόε-Ίνγκελφινγκεν.
* άλλα πέντε τέκνα (δύο άρρενα και τρία θήλεα) που απεβίωσαν σε βρεφική ηλικία

## Παραπομπές


## Πηγές
* Bernhard von Poten: Hohenlohe-Ingelfingen, Kraft Prinz zu. In: Allgemeine Deutsche Biographie (ADB). Band 50, Duncker & Humblot, Leipzig 1905, pp. 444-446.
* Σύντομο βιογραφικό του πρίγκιπα Αδόλφου, ιστότοπος *Deutsche Biographie* της Ιστορικής Επιτροπής της Βαυαρικής Ακαδημίας Επιστημών (*Historische Kommission bei der Bayerischen Akademie der Wissenschaften*)
* Σύντομο βιογραφικό του πρίγκιπα Αδόλφου, ιστότοπος lagis-hessen.de του Πληροφορικού Συστήματος Ιστορίας του κρατιδίου της Έσσης (*Landesgeschichtliches Informationssystem Hessen*)

Κατηγορία:Οίκος του Χοενλόε
Πραντικό Αιτωλοακαρνανίας

Το **Πραντικό** είναι ημιορεινό χωριό στην Περιφερειακή Ενότητα Αιτωλοακαρνανίας, το οποίο βρίσκεται στη συμβολή του Αχελώου με τον Ίναχο κοντά στην τεχνητή λίμνης Καστρακίου. Απέχει 42,5 χλμ. Α.-ΝΑ. από την Αμφιλοχία και 49 χλμ. Β. από το Αγρίνιο. Η παλιά ονομασία του χωριού είναι *Πρεβέντζα* και έτσι αναφέρεται το 1836 να ανήκει στον τότε δήμο Στράτου. Το 1928 με το ΦΕΚ 156Α - 08/08/1928 μετονομάζεται σε Πραντικόν. Σύμφωνα με το σχέδιο Καλλικράτης, μαζί με τους Αμοργιανούς, το Μαλαταίικο και το Χαμορίκι αποτελούν την Τοπική Κοινότητα Αμοργιανών που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 3 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Κραφτ του Χοενλόε-Ίνγκελφινγκεν

Ο **Κραφτ Κάρολος Αύγουστος**, γερμ. Kraft Karl August (2 Ιανουαρίου 1827 - 16 Ιανουαρίου 1892) από τον Οίκο του Χοενλόε ήταν πρίγκιπας του Χοενλόε-Ίνγκελφινγκεν. Έγινε στρατηγός στην Πρωσία, αλλά και στρατιωτικός συγγραφέας της γερμανικής αυτοκρατορίας.

## Βιογραφία
Ήταν γιος του Αδόλφου, πρίγκιπα του Χοενλόε-Ίνγκελφινγκεν και της Λουίζας, πριγκίπισσας του Χοενλόε-Λάνγκενμπουργκ. Ο πατέρας του Αδόλφου, Φρειδερίκος Λουδοβίκος ήταν ο διοικητής του πρωσικού στρατού στη μάχη της Ιένας το 1806.

Ο Κραφτ γεννήθηκε στο Κοσέτσιν της Άνω Σιλεσίας. Μορφώθηκε περιορισμένα λόγω της μεγάλης οικονομικής στενότητας από τη στέρηση των ιδιοκτησιών του Οίκου κατά τους Ναπολεόντειους Πολέμους. Εστάλη στον πρωσικό στρατό, όπου του ανατέθηκε το πυροβολικό, καθώς ήταν το λιγότερο δαπανηρό τμήμα του στρατού. Εισήλθε στην πρωσική φρουρά πυροβολικού το 1845 και σύντομα ανακάλυψε ότι είχε ασυνήθιστες ικανότητες ως αξιωματικός του πυροβολικού. Στην αρχή οι συνάδελφοί του ενοχλήθηκαν από την παρουσία ενός πρίγκιπα, ώσπου αντιλήφθηκαν ότι εκείνος δεν έκανε χρήση της κοινωνικής του θέσης για να ανελιχθεί.

Ο Κραφτ συνήψε το 1880 μοργανατικό γάμο με τη Λουίζα Τιμ. Το ζευγάρι παρέμεινε άτεκνο, ωστόσο υιοθέτησε μία κόρη.

## Πηγές
* Kurt von Priesdorff: Soldatisches Führertum. Band 8, Hanseatische Verlagsanstalt Hamburg, ohne Jahr, pp. 76-79.
* Bernhard von Poten: Hohenlohe-Ingelfingen, Kraft Prinz zu. In: Allgemeine Deutsche Biographie (ADB). Band 50, Duncker & Humblot, Leipzig 1905, pp. 444-446.

## Παραπομπές


Κατηγορία:Οίκος του Χοενλόε
Πανελλήνιο Πρωτάθλημα Ενόργανης Γυμναστικής 1996

Το **Πανελλήνιο Πρωτάθλημα Ενόργανης Γυμναστικής 1996** ήταν η 26η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στη Θεσσαλονίκη.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες και στις γυναίκες αναδείχθηκε ο Α.Γ.Ε.Μ.Σ. Σπάρτακος.

## Κάτοχοι μεταλλίων
1994 | 1995 | 1996 | 1997 | 1998

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 1996
Κατηγορία:Διοργανώσεις ενόργανης γυμναστικής στη Θεσσαλονίκη
Iron Man 3 (soundtrack)

Το ***Iron Man 3 (Original Motion Picture Soundtrack)*** είναι η μουσική επένδυση της ταινίας των Marvel Studios *[[Iron Man 3]]*, την οποία συνέθεσε ο Μπράιαν Τάιλερ και κυκλοφόρησε στις 30 Απριλίου 2013. Ένα ξεχωριστό soundtrack άλμπουμ με τον τίτλο ***Iron Man 3: Heroes Fall (Music Inspired by the Motion Picture)*** με τραγούδια από διάφορους καλλιτέχνες, εμπνευσμένο από την ταινία, κυκλοφόρησε την ίδια μέρα από την Hollywood Records και τη Marvel Music.

## ''Iron Man 3 (Original Motion Picture Soundtrack)''

Ο συνθέτης Μπράιαν Τάιλερ αναγνώρισε πως η μουσική επένδυση της ταινίας χρειαζόταν να είναι πιο σκοτεινή και πιο μελωδική από τις προηγούμενες μουσικές επενδύσεις των Ραμίν Τζαγουάντι (Iron Man) και Τζον Ντέμπνεϊ (Iron Man 2), αναφερόμενος στην αλλαγή της ζωής του Τόνι Σταρκ μετά τα καταλυτικά γεγονότα των *[[Οι Εκδικητές (ταινία, 2012)|Εκδικητών]]*. Για την επίτευξη του «βαθιού θεματικού συστατικού με μια δυνατή μελωδία», η μουσική επένδυση εμπεριέχει κυρίως ορχηστρικούς ήχους. Το βασικό θέμα για τον Iron Man επικεντρώνεται σε κλάξον και τρομπέτες, έτσι ώστε να είναι «και εμβατήριο και ύμνος». Ο Τάιλερ ανέφερε πως η δουλειά του Τζον Γουίλιαμς στην ταινία *[[Ο Ιντιάνα Τζόουνς και οι κυνηγοί της Χαμένης Κιβωτού]]* ήταν το πρώτο πράγμα που σκέφτηκε ως επιρροή και η νύξη για το «Well of Souls» στην ταινία επηρέασε την κεντρική ιδέα για το Extremis. Όπως θεώρησε ο Τάιλερ, έπρεπε να ενισχυθεί η πνευματική πλευρά αφού είχαν «μια τεχνολογία τόσο προηγμένη που πλησίαζε τη μαγεία». Αντανακλώντας την ανάμικτη προσωπικότητα του Mandarin, το θέμα του χαρακτήρα ήταν θρησκευτική μουσική «η οποία δανείζεται στοιχεία από πολλές κουλτούρες», από «Μοναχικά, Γκόθικ και Χριστιανικά άσματα μέχρι μουσική από τη Μέση Ανατολή».

Η μουσική ηχογραφήθηκε στα Abbey Road Studios από τη Φιλαρμονική Ορχήστρα του Λονδίνου.

### Λίστα κομματιών
Τη μουσική σε όλα τα κομμάτια συνέθεσε ο Μπράιαν Τάιλερ.

### Charts

## ''Iron Man 3: Heroes Fall (Music Inspired by the Motion Picture)''

Μαζί με το *Iron Man 3 (Original Motion Picture Soundtrack)* άλμπουμ του Τάιλερ, η Hollywood Records κυκλοφόρησε επίσης κι ένα ξεχωριστό άλμπουμ εμπνευσμένο από την ταινία, με τον τίτλο *Heroes Fall*. Το άλμπουμ αυτό περιλαμβάνει δώδεκα πρωτότυπα τραγούδια εναλλακτικής και ίντι ροκ, με μόνο ένα από αυτά να ακούγεται στην ταινία, το «Some Kind of Joke» του συγκροτήματος Awolnation.

### Λίστα κομματιών

### Charts

## Επιπρόσθετη μουσική
Μουσική και τραγούδια τα οποία δεν περιλαμβάνονται στα soundtrack αλλά ακούγονται στην ταινία:

## Παραπομπές


Κατηγορία:Άλμπουμ του 2013
Κατηγορία:Soundtracks της Δεύτερης Φάσης του Κινηματογραφικού Σύμπαντος της Marvel
Κατηγορία:Iron Man (σειρά ταινιών)
Αύγουστος του Χοενλόε-Έρινγκεν

Ο **Αύγουστος** (γερμ. *August*, 27 Νοεμβρίου 1784 - 15 Φεβρουαρίου 1853) του Οίκου του Χοενλόε ήταν πρίγκιπας του Χοενλόε-Έρινγκεν.

## Βιογραφία
Ο *Φρειδερίκος Αύγουστος Κάρολος* ήταν το πρώτο παιδί και ο πρωτότοκος γιος του Φρειδερίκου Λουδοβίκου του Χοενλόε-Ίνγκελφινγκεν και της κόμισσας Μαρί Αμαλί φον Χόυμ, κληρονόμου του Σλάβεντσιτς (νυν *Κεντιέρζιν Κόζλε*) στην Άνω Σιλεσία.

Γεννήθηκε στο Μπρέσλαου (νυν ''Βρότσουαφ'' της Πολωνίας) και έγινε στρατηγός στη Γερμανία κατά τους Ναπολεόντειους Πολέμους. Το 1806 τα εδάφη του Οίκου του τέθηκαν, μέσα από μια διαδικασία που ονομάστηκε Γερμανική Εμμεσοποίηση (1802-14), υπό την κυριαρχία του Βασιλείου της Βυρτεμβέργης. Το 1820-35 εκλέχθηκε πρόεδρος της Άνω Βουλής (*Kammer der Standesherren*) των κρατιδίων της Βυρτεμβέργης.

Απεβίωσε στο Κάστρο Σλάβεντσιτς σε ηλικία 69 ετών.

## Οικογένεια
Νυμφεύτηκε το 1811 τη Φρειδερίκη Σοφία Δωροθέα Μαρία *Λουίζα* (1789 - 1851), κόρη του Ευγένιου της Βυρτεμβέργης, και είχε τέσσερα τέκνα:
* *Φρειδερίκος* Λουδοβίκος Ευγένιος Κάρολος Αδαλβέρτος Αιμίλιος Αύγουστος *(*1812 - 1892), αποποιήθηκε του δικαιώματος στη διαδοχή το 1842. Παντρεύτηκε τη βαρόνη Ματίλντε φον Μπράουνεκ το 1844.
* Φρειδερίκη Αλεξανδρινή Μαρία *Ματθίλδη* Αικατερίνη Καρλόττα Ευγενία Λουίζα (1814 - 1888), παντρεύτηκε το Γκύντερ Φρειδερίκο Κάρολο Β΄ του Σβάρτσμπουργκ-Ζόντερσχαουζεν. 
* Ούγος (1816 - 1897), Πρίγκιπας του Χοενλόε-Έρινγκεν. Παντρεύτηκε την Παυλίνα του Φύρστενμπεργκ. Κόρη του ήταν η:
** Μαργαρίτα (1865 - 1940), παντρεύτηκε το Γουλιέλμο του Χοεντσόλλερν, Κόμη του Χόεναου, γιο του Αλβέρτου της Πρωσίας.
**Φήλιξ* Ευγένιος Γουλιέλμος Λουδοβίκος Αλβέρτος Κάρολος (1818 - 1900), παντρεύτηκε την Αλεξαντρίνε φον Χάναου, Κόμισσα του Σάουμπουργκ.

## Παραπομπές


## Πηγές
* Richard von Meerheimb (1880), "Hohenlohe-Ingelfingen, Friedrich Ludwig Fürst von", *Allgemeine Deutsche Biographie (ADB)* (in German), 12, Leipzig: Duncker & Humblot, pp. 685–686

Κατηγορία:Οίκος του Χοενλόε
Προσήλια (αποσαφήνιση)

Με το όνομα **Προσήλια** αναφέρονται οι παρακάτω οικισμοί της Ελλάδας:

*Προσήλια Αγρινίου Αιτωλοακαρνανίας
*Προσήλια Αμφιλοχίας Αιτωλοακαρνανίας
*Προσήλια Αρκαδίας
*Προσήλια Άρτας
*Προσήλια Ιωαννίνων
*Προσήλια Καρδίτσας

## Δείτε επίσης
*Προσήλιο

Κατηγορία:Αποσαφηνίσεις ελληνικών τοπωνυμίων
Ξωμερή Αιτωλοακαρνανίας

Η **Ξωμερή** είναι ορεινό χωριό στην Στερεά Ελλάδα και την Περιφερειακή Ενότητα Αιτωλοακαρνανίας σε υψόμετρο 500 μέτρα.

## Γεωγραφικά - ιστορικά στοιχεία
Η Ξωμερή βρίσκεται στα βόρεια όριά της με την Περιφερειακή Ενότητα Άρτας. Είναι κτισμένη στις νότιες πλαγιές του όρους Κανάλα, δυτικά της τεχνητής λίμνης Κρεμαστών. Απέχει περίπου 46, χλμ. ΒΑ. από την Αμφιλοχία και 61 χλμ. ΝΑ. από την Άρτα. Η παλιά ονομασία του χωριού είναι *Ξουμερή* και έτσι αναφέρεται το 1928 να ανήκει στην τότε κοινότητα Χαλκιοπούλων. Το 1940 διορθώνεται σε Ξωμερή. Σύμφωνα με το σχέδιο Καλλικράτης, μαζί με τους οικισμούς Άγιοι Θεόδωροι, Άγιος Βλάσιος, Άγιος Μηνάς, Αγραπιδόκαμπος, Νέο Χαλκιόπουλο, Προσήλια και Χαλκιόπουλοι αποτελούν την Τοπική Κοινότητα Χαλκιοπούλων που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 4 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Φίλιππος του Χόενλοε-Νόιενσταϊν

Ο **Φίλιππος**, γερμ. Philip (17 Φεβρουαρίου 1550 - 6 Μαρτίου 1606) από τον Οίκο τού Χόενλοε ήταν κόμης τού Χόενλοε-Νόιενσταϊν. Έγινε διοικητής στον στρατό της Ολλανδικής Δημοκρατίας.

## Βιογραφία
Ήταν ο τρίτος γιος τού Λουδοβίκου-Καζιμίρ τού Χόενλοε-Βάλντενμπουργκ, κόμη τού Λάνγκενμπουργκ, Νόιενσταϊν (1517-1568), κ.ά. και της Άννας τσου Ζολμς-Λιχ/Λάουμπαχ (1522-1594). Δευτερότοκος αδελφός του ήταν ο Βόλφγκανγκ κόμης τού Χόενλοε-Βάικερσχαϊμ.

Ήταν στην υπηρεσία τού Γουλιέλμου Α΄ τού *Σιωπηλού* πρίγκιπα της Οράγγης από το 1575 και έγινε ο υποστράτηγός του στην Ολλανδία. Κατέκτησε το Γκέεερτρουιντενμπεργκ το 1576, το Στέενμπεργεν το 1577 το Τόλεν και τη Μπρέντα και αργότερα άλλα, όπως το Μένγκεν και το Γκέννεπ το 1599. Το 1590 κατασκεύασε το φρούριο στο 'ς-Χέρτογκενμπος.

## Οικογένεια
Νυμφεύτηκε το 1595 τη Μαρία, κόρη τού Γουλιέλμου Α΄ πρίγκιπα της Οράγγης· δεν απέκτησαν τέκνα. Λίγο πριν το τέλος του, υιοθέτησε την 9ετή Μαργαρίτα-Μαρία κόμισσα τού Φάλκενσταϊν.

## Πηγές
* Deursen, A.Th. van (2000) Maurits van Nassau. De winnaar die faalde. Amsterdam: Bert Bakker. ISBN 90-351-2284-4
* Swart, E. Filips van Hohenlohe in De Tachtigjarige Oorlog. De opstand in de Nederlanden.
* Swart, E. (2007) Maria van Nassau in Digitaal Vrouwenlexicon van Nederland . Instituut voor Nederlandse Geschiedenis.

Κατηγορία:Οίκος του Χοενλόε
Κάρολος Λουδοβίκος Β΄ του Χοενλόε-Λάνγκενμπουργκ

O **Κάρολος Λουδοβίκος Β΄ **(γερμ. *Karl Ludwig zu Hohenlohe-Langenburg*, 25 Οκτωβρίου 1829 - 16 Μαΐου 1907) από τον Οίκο του Χοενλόε ήταν πρίγκιπας του Χοενλόε-Λάνγκενμπουργκ για 9 ημέρες (12-21 Απριλίου 1860).

## Βιογραφία
Ο *Κάρολος Λουδοβίκος Γουλιέλμος Λεοπόλδος* ήταν το πρώτο παιδί και ο πρωτότοκος γιος του Ερνέστου Α΄ του Χοενλόε-Λάνγκενμπουργκ και της Θεοδώρας, κόρης του Έμιχ Καρόλου του Λάινινγκεν. Γεννήθηκε στο Λάνγκενμπουργκ, που μετά ενσωματώθηκε στο βασίλειο της Βυρτεμβέργης. Η μητέρα του ήταν ετεροθαλής αδελφή της Βικτωρίας του Ηνωμένου Βασιλείου.

Έπειτα από σπουδές στη Δρέσδη και τη Γκότα, φοίτησε νομικά για τρία εξάμηνα στο Πανεπιστήμιο ''Φρειδερίκος Γουλιέλμος'' του Βερολίνου (1850-51). Έπειτα, πέρασε μερικά έτη στο Λάνγκενμπουργκ για να ετοιμαστεί για τη θέση του πρίγκιπα. Περί το 1855 ακολούθησε στρατιωτική σταδιοδρομία στον αυστριακό στρατό και μετά σε αυτόν της Βυρτεμβέργης, αν και από το 1848 είχε διοριστεί αξιωματούχος στη Βυρτεμβέργη.

Διαδέχθηκε τον πατέρα του το 1860, παραιτήθηκε, όμως, 9 ημέρες μετά υπέρ του αδελφού του, Χέρμαν, για να νυμφευτεί μοργανατικά· ωστόσο κράτησε τον τίτλο του πρίγκιπα.

## Οικογένεια
Νυμφεύτηκε το 1861 τη Μαρί Γκράτβολ (1837-1901), κόρη του Γκέοργκ Αντρέας Γκράτβολ και της Φρηντερίκε Μάιερ. Ο γάμος ήταν μοργανατικός και στη σύζυγό του και τα τέκνα τους δόθηκε ο τίτλος του *[[Βαρόνος|βαρόνου/βαρόνης]] του Μπρον* στην τάξη ευγενών της Βυρτεμβέργης. Ο τίτλος ήταν κληρονομικός για τα άρρενα νόμιμα μέλη. Είχε τέκνα:
* Καρλ (1862 - 1925), Βαρόνος του Μπρον. Αναβαθμίστηκε σε *πρίγκιπα του Βάικερσχαϊμ* από τον Φραγκίσκο Ιωσήφ της Αυστρο-Ουγγαρίας, λόγω πολιτικών υπηρεσιών που προσέφερε ο Κάρολος στην Αυστρο-Ουγγρική αυτοκρατορία. Οι απόγονοί του έγιναν *κόμητες/κόμισσες του Βάικερσχαϊμ*. Νυμφεύτηκε τη Μαρί Τσέρνιν φον ουντ τσου Κούντενιτς.
* Βικτόρια (1863 - 1946), Βαρόνη του Μπρον, παντρεύτηκε τον Ερνστ, Ιππότη του Μάννερ και Μέτσελσντορφ.
* Μπέατριξ (1868 - 1932), Βαρόνη του Μπρον.

## Παραπομπές


## Πηγές
* *thePeerage.com* - Carl Ludwig Wilhelm Leopold Prinz zu Hohenlohe-Langenburg
* *Genealogics* - Leo van de Pas - Karl, 5.Fürst zu Hohenlohe-Langenburg
* *Genealogisches Handbuch des Adels, Fürstliche Häuser*, Reference: 1956

Κατηγορία:Οίκος του Χοενλόε
Διοργανώσεις Ε.Π.Σ. Ευρυτανίας 2018–19

Για την **περίοδο 2018–19**, η Ένωση Ποδοσφαιρικών Σωματείων Ευρυτανίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ευρυτανίας.

Η πρωταθλήτρια της ΕΠΣ Ευρυτανίας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Ευρυτανίας, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα
Η δομή του πρωταθλήματος της Ε.Π.Σ. Ευρυτανίας είναι η εξής:

* Α΄ Κατηγορία

Δεν διεξήχθη Β΄ κατηγορία λόγω έλλειψης συμμετοχών.


### Α΄ Κατηγορία
Στην Α΄ Κατηγορία συμμετείχαν 8 σύλλογοι.  Οι 4 πρώτοι συνέχισαν στα play off για την ανάδειξη πρωταθλητή

#### Play Off
Στα Play Off την πρώτη θέση και το πρωτάθλημα κατέκτησε ο Α.Ο. Ποταμιά  Μετά τους αγώνες του πρώτου γύρου αποχώρησαν οι ΑΠΟΚ Βελούχι και ΑΠΟ Δυτικής Φραγκίστας.

## Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Ευρυτανίας. Στον τελικό ο ΑΟ Ποταμιά επικράτησε 3-0 του ΑΠΟ Δυτικής Φραγκίστας

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ευρυτανίας
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Άγιος Μηνάς Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Άγιος Μηνάς (αποσαφήνιση)]]* 

Ο **Άγιος Μηνάς** είναι συνοικισμός του Νέου Χαλκιόπουλου στην Περιφερειακή Ενότητα Αιτωλοακαρνανίας σε υψόμετρο 250 μέτρα. Βρίσκεται 1 χλμ. ανατολικά του Νέου Χαλκιόπουλου και 42,5 χλμ. ΒΑ. από την Αμφιλοχία. Επίσημα αναφέρεται για πρώτη φορά το 1940 να ανήκει στην τότε κοινότητα Χαλκιοπούλων. Σύμφωνα με το σχέδιο Καλλικράτης, μαζί με τους οικισμούς Άγιοι Θεόδωροι, Άγιος Βλάσιος, Προσήλια, Αγραπιδόκαμπος, Νέο Χαλκιόπουλο, Ξωμερή και Χαλκιόπουλοι αποτελούν την Τοπική Κοινότητα Χαλκιοπούλων που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 27 κατοίκους.

## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Laid to Rest

To "**Laid to Rest**" είναι τραγούδι του αμερικανικού groove metal συγκροτήματος Lamb of God, το οποίο συμπεριλήφθηκε στον τέταρτο δίσκο τους, τον *[[Ashes of the Wake]]* (2004). Το κομμάτι κυκλοφόρησε και ως single, το πρώτο από τον παραπάνω δίσκο. Για την προώθησή του, γυρίστηκε και κυκλοφόρησε και video clip. Και πρόκειται για ένα από τα δημοφιλέστερα κομμάτια του συγκροτήματος.

Οι στίχοι του από τη μία έχουν ως επίκεντρο ένα θύμα δολοφονίας, ωστόσο από την άλλη μπορεί να αφορούν και τον πόλεμο στο Ιράκ, όπως είναι και το κύριο θέμα του δίσκου *Ashes of the Wake*. Το κομμάτι χρησιμοποιήθηκε στο άνοιγμα της ταινίας-ντοκιμαντέρ ** (2005). Επίσης, είναι διαθέσιμο και σε δημοφιλή βιντεοπαιχνίδια, όπως το *[[Guitar Hero]]* και το *Rock Band*. To 2008, το hip hop συγκρότημα Gym Class Heroes, το διασκεύασε και το έπαιξε στο tour, Vans Warped Tour.

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2004
Κατηγορία:Singles του 2004
Κατηγορία:Τραγούδια των Lamb of God
Κατηγορία:Singles της Epic Records
Βαρκό Κυπριό Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Βαρκό (αποσαφήνιση)]]* 

Το **Βαρκό Κυπριό** είναι οικισμός της Πετρώνας στην Περιφερειακή Ενότητα Αιτωλοακαρνανίας ο οποίος βρίσκεται 1 χλμ. βορειοδυτικά του. Σύμφωνα με την απογραφή του 2011 έχει πληθυσμό 16 κατοίκων.

## Γενικά στοιχεία
Είναι κτισμένο δυτικά της τεχνητής λίμνης Κρεμαστών σε υψόμετρο 280 μέτρων και απέχει 41 χιλιόμετρα βορειοανατολικά της Αμφιλοχίας. Επίσημα αναφέρεται για πρώτη φορά στην απογραφή του 1981 να ανήκει στην τότε κοινότητα Πετρώνας της επαρχίας Βάλτου. Αργότερα υπήχθη στον δήμο Ινάχου και σύμφωνα με το σχέδιο Καλλικράτης, μαζί με τους οικισμούς Πετρώνα, Κατσιάδες, Ρίγανη και Υπαπαντή αποτελούν την Τοπική Κοινότητα Πετρώνας που ανήκει στη Δημοτική Ενότητα Ινάχου του Δήμου Αμφιλοχίας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Redneck (τραγούδι)

Το "**Redneck**" είναι ένα τραγούδι του αμερικανικού groove metal συγκροτήματος Lamb of God, το οποίο συμπεριλήφθηκε στον πέμπτο δίσκο τους *[[Sacrament (άλμπουμ)|Sacrament]]*, του 2006. Το κομμάτι, κυκλοφόρησε και ως single, το πρώτο από τον παραπάνω δίσκο. Για την προώθησή του γυρίστηκε και κυκλοφόρησε και video clip. Το κομμάτι, επίσης, έλαβε και μία υποψηφιότητα στα βραβεία Grammy, στην κατηγορία Best Metal Performance. Γενικότερα, έως και σήμερα, θεωρείται ένα από τα πιο δημοφιλή τραγούδια του συγκροτήματος. 

## Παραπομπές
 

## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2006
Κατηγορία:Singles του 2006
Κατηγορία:Τραγούδια των Lamb of God
Κατηγορία:Singles της Epic Records
Υπαπαντή Αιτωλοακαρνανίας

Η **Υπαπαντή** είναι οικισμός της Πετρώνας στην Περιφερειακή Ενότητα Αιτωλοακαρνανίας. Βρίσκεται ανατολικά του ποταμού Ίναχου, σε απόσταση 3 χλμ. Δ. από την Πετρώνα και 39 χλμ. ΒΑ.-Α. από την Αμφιλοχία. Επίσημα αναφέρεται για πρώτη φορά το 1981 να ανήκει στην τότε κοινότητα Πετρώνας. Σύμφωνα με το σχέδιο Καλλικράτης, μαζί με τους οικισμούς Πετρώνα, Κατσιάδες, Ρίγανη και Βαρκό Κυπριό αποτελούν την Τοπική Κοινότητα Πετρώνας που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 40 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας